laion/Wikipedia-Exotic huggingface dataset:
בן ציון רפאל פריצי

הרב בן ציון רפאל הכהן פריצי (אוסטיאנו, מנטובה 1756 - 30 במאי 1844) היה פילוסוף, רופא, רב, ומחבר ספרים. חי באיטליה במאות השמונה עשרה והתשע עשרה. פריצי נולד בשנת התקט"ז במנטובה. בתקופה הזאת השלטון בעיר עבר לידי האוסטרים, אשר העניקו מתן זכויות ליהודים. כחלק מהזכויות הייתה זכות לימוד בבית ספר ובאוניברסיטה. פריצי מימש זכות זו, ולמד מתמטיקה ורפואה בהתחלה בקולג' הישועי במנטובה ולאחר מכן באוניברסיטת מנטובה שם למד בעיקר אצל יוהאן פטר פרנק, בד בבד עם לימודי קודש אצל רבו רבי יעקב רפאל סאראוואל. בהמשך חייו למד בעיר פדובה. הקיסר האוסטרי יוסף השני פגשו שם והזמינו לאוניברסיטת טריאסטה (שם פגש את שד"ל). בשנת 1814 חזר לעירו, שם שימש כחכם ורופא. בד' באייר ה'תקל"ז נפגש עם החיד"א בעיר מנטובה למשך כשלוש שעות שם התווכחו על מציאות שדים ומזיקים. פריצי סיפר שמאז ויכוח זה החל להאמין במציאותם. החיד"א ציין את ביקורו זה בספרו מעגל טוב. הרב דוד זכות יצא נגדו בחריפות, כך הוא כותב: ”רבי בן ציון רפאל פריצי, שעשה עצמו בן חורין לכתוב בהרבה חיבורים סברות המנוגדות לקבלת חז"ל, ובנה אצלו דרכים שונים, אשר לא דרכיהם דרכיו, כי סידר על קדמות פילוסופיה, ולא על אדני האמונה הוטבעו” במות בתו היחידה הקדיש לו ידידו שד"ל שיר תנחומים, אשר נדפס בספרו "כינור נעים". רבי בן ציון רפאל חיבר ספרים במגוון נושאים, הספדים, מנהגי בית כנסת, רפואה תורנית, מקום ההנדסה והפילוסופיה בתנ"ך, על צרעת לפי הרמב"ם, "נימוסי המלכות" על הלכות עבדים, רטוריקה בתנ"ך, מוזיקה בספר תהילים, ועל ניסי התורה תחת השם אקדמיה. חיבורו המפורסם הוא פתח עיניים פירוש על אגדות הש"ס בדרך פילוסופית-שכלית, החיבור נדפס בשבעה חלקים, שלושה חלקים ראשונים בשנת התקע"ה והשאר בשנת התרל"ח, מטרת החיבור היא להראות שהתלמוד מסתדר עם המדע העדכני, פריצי כותב שמשכילי דורו לא קבלו את הספר, מפני שסברו שחכמי התלמוד כלל לא היו בקיאים במדע. מדיה וקבצים בנושא בן ציון רפאל פריצי בוויקישיתוף קובי אוז, הרב בן ציון רפאל פריצי בתוכנית עיר של חכמים, בכאן 11 בן-ציון דינור, בן-ציון רפאל הכהן פריצי וספרו "פתח עיניים": לדמות של ההשכלה באיטליה, תרביץ, כ (תש"י) 241-264, באתר JSTOR מידע על בן ציון רפאל פריצי בקטלוג הספרייה הלאומית הרב בן ציון רפאל פריצי, פתח עיניים, ליוורנו תקע"ה-תרל"ט, באתר היברובוקס שמעון ואנונו, הרב בן ציון רפאל פריצי אנציקלופדיה לחכמי איטליה עמ' 139. בן ציון רפאל פריצי, באתר "החכם היומי" בנציון רפאל פריצי הכהן, דף שער בספרייה הלאומית פתח עיניים, חלק ה כט. פתח עיניים, חלק א, ב ע"א עמוד 94 רבי דוד זכות, ממודינא, ספר זכר דוד, דף קכד: פריצי היה מבוגר ממנו בשנים רבות. שד"ל מספר שבצעירותו חלה, וד"ר פריצי אמר שזה מריבוי הלימוד, ראה פרקי חיים בקובץ תלפיות ה [א-ב] עמ' 20 480-481, שד"ל כתב בכתב העת המגיד תרכ"ה, גיליון א עמ' 5 שהשיר נדפס בספר פתח עיניים חלק ג על האבן עזרא, רבי שמחה קאלימאני, רבי יעקב סארוואל, ורבי ישראל בנימין בסאן. John A Rice, ‏Benedetto Frizzi on Singers, Composers, and Opera in Late Eighteenth-Century Italy, באתר Academia.edu למשל מבאר את הדברים הגורמים לשכחה כדברים הגורמים לתחושות פחד וגועל אשר גורמים לשכחה, לכל אורך ספרו מאריך לשבח את הגויים ואף אפיקורסים, וכו'. פתח עיניים, חלק שני הקדמה ב ע"א וע"ב
פטריסיה ממונה

פטריסיה אמבנגאני בראבו ממונה (בפורטוגזית: Patrícia Mbengani Bravo Mamona; נולדה ב-21 בנובמבר 1988) היא אתלטית פורטוגזית, סגנית האלופה האולימפית (טוקיו 2020), אלופת אירופה (אמסטרדם 2016) וסגנית אלופת אירופה (הלסינקי 2012) ואלופת אירופה באולם (טולון 2021) בקפיצה משולשת. ממונה היא ממוצא אנגולי. באליפות אירופה שנערכה בהלסינקי, פינלנד זכתה ממונה במדליית כסף בקפיצה משולשת בתוצאה של 14.52 מטר, אחרי אולגה סלדוחה מאוקראינה (14.99 מטר) ולפני יאנה בורודינה מרוסיה (14.36 מטר). באליפות העולם באולם שנערכה בסופוט, פולין במרץ 2014 היא סיימה במקום רביעי בקפיצה משולשת בתוצאה של 14.26 מטר. באליפות אירופה שנערכה באמסטרדם, הולנד זכתה ממונה במדליית זהב בקפיצה משולשת בשיא לאומי חדש של 14.58 מטר, לפני חנה קנייזבה-מיננקו מישראל (14.51 מטר) ופרסקבו פאפאכריסטו מיוון (14.47 מטר). באולימפיאדת ריו דה ז'ניירו (2016) היא סיימה במקום שישי בקפיצה משולשת בשיא לאומי חדש של 14.65 מטר. באליפות אירופה באולם שנערכה בבלגרד במרץ 2017 היא זכתה במדליית כסף בקפיצה משולשת בתוצאה של 14.32 מטר, אחרי קריסטין גיריש מגרמניה (14.37 מטר) ולפני פרסקבו פאפאכריסטו (14.24 מטר). באליפות העולם שנערכה בלונדון, הממלכה המאוחדת היא סיימה במקום תשיעי בקפיצה משולשת בתוצאה של 14.12 מטר. באליפות העולם שנערכה בדוחה, קטר ב-5 באוקטובר 2019 היא סיימה במקום שמיני בקפיצה משולשת בתוצאה של 14.40 מטר. באליפות אירופה באולם שנערכה בטורון, פינלנד היא זכתה במדליית זהב בקפיצה משולשת בתוצאה של 14.53 מטר, לפני אנה פלטיירו מספרד (14.52 מטר) ונלה אקהרדט מגרמניה (14.52 מטר). באולימפיאדת טוקיו (2020) היא זכתה במדליית כסף בקפיצה משולשת בשיא לאומי חדש של 15.01 מטר, כשהיא אחרי יולימאר רוחאס מוונצואלה שקבעה שיא עולם חדש של 15.67 מטר ולפני אנה פלטיירו (14.87 מטר). באליפות העולם שנערכה ביוג'ין, אורגון, ארצות הברית ב-2022 היא סיימה במקום שמיני בקפיצה משולשת בתוצאה של 14.29 מטר. באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקפיצה משולשת בתוצאה של 14.16 מטר, אחרי טוגבה דנישמאז מטורקיה (14.31 מטר) ודריה דרקש מאיטליה (14.20 מטר). קפיצה משולשת: 15.01 מטר (2021), שיא פורטוגל קפיצה משולשת: 14.53 מטר, שיא פורטוגל מדיה וקבצים בנושא פטריסיה ממונה בוויקישיתוף פטריסיה ממונה, ברשת החברתית אינסטגרם פטריסיה ממונה, באתר הוועד האולימפי הבין-לאומי פטריסיה ממונה, באתר olympedia.org פטריסיה ממונה, באתר התאחדות האתלטיקה הבין-לאומית פטריסיה ממונה, באתר ליגת היהלום פטריסיה ממונה, באתר Track and Field (נשים) תחרות הקפיצה המשולשת באתר הרשמי של אולימפיאדת טוקיו (2020) (באנגלית)
סוקצסיה (אקולוגיה)

סוּקְצֶסְיָה (בעברית מַעֲקוֹבֶת; באנגלית: Succession) היא המהלך הטבעי של חילוף החברות בטבע, מחברת החלוץ ועד לחברת השיא. הסוקצסיה היא תהליך הדרגתי בו אט אט מתחלפות החברות (טור סוקצסיוני), החל מחברה ירודה ומהירת התפתחות (חברת החלוץ הראשונית שהגיעה לבית הגידול, כגון: צמחים חד שנתיים וחרקים שונים) ועד לחברות המפותחות ביותר ומן הסתם גם האטיות ביותר בהתפתחותן וברבייתן (חברת השיא שכוללת אורגניזמים כגון עצים רחבי עלים ובעלי חיים שונים). חברת החלוף היא מעין שלב ביניים בין חברת החלוץ לחברת השיא. הסוקצסיה נעצרת כשהחברה השלטת במקום היא חברת השיא, הנקראת חברת קלימקס. המודל המלא לסוקצסיה הוא מודל ובו חברת החלוץ מתיישבת במדבר שבו המים אינם זמינים לצמחים בשל חלחולם המהיר למי התהום (דרך הרווחים הגדולים שבין גרגירי הקוורץ ושברי הצדפות), חברת החלוץ מייצבת מעט מאוד את הקרקע, אך מספקת מזון ומחסה לחרקים קטנים. לאחר שהקרקע מעט מיוצבת וישנם חרקים ממינים שונים, מגיעים צמחים מפותחים יותר שמייצבים את הקרקע באמצעות שורשיהם באופן טוב יותר. בעקבות החרקים מגיעים מכרסמים קטנים. בכל פעם שהקרקע מיוצבת יותר, מגיעים צמחים מפותחים יותר ובעלי חיים שהם הטורפים הטבעיים של בעלי החיים שנמצאים כבר בבית הגידול. חברת החלוף היא חורש העשוי שיחים ובני שיח, האדמה כבר די מיוצבת, בבית הגידול נמצא מגוון רחב של בעלי חיים. בחברת השיא כבר יש יערות גשם (כמו האמזונאס, למשל), הקרקע מיוצבת ביותר ומתקיימת במקום מערכת אקולוגית שלמה הכוללת מגוון גדול של מיני בעלי חיים. במודל הסוקצסיה המלאה, חברת השיא מקיימת את כל יחסי הגומלין הקיימים, בין כל האורגניזמים הנמצאים בבית הגידול; זאת בניגוד לחברת החלוץ ולחברת החלוף שמקיימות רק חלק מיחסי הגומלין, בדרך לחברת השיא, בזמן שבית הגידול מתפתח. מחקריו של פרדריק קלמנס תרמו רבות לפיתוח תאוריה זו. סוקצסיה ראשונית (Primary Succession) מתרחשת כאשר יצרנים (בדרך כלל צמחים) מיישבים בית גידול חדש בו לא היו יצרנים מעולם (למשל שטחי קרקע חדשים שנוצרו על משטחי לבה מהתפרצות געשית, שטחים של קרקעית ים שאך זה נחשפו או מקום שעבר הפרעה קיצונית (שרפה חזקה למשל) ואין בו שאריות חיות של צמחים). מקום כזה נקרא בית גידול ראשוני (Primary Habitat). סוקצסיה משנית (Secondary Succession) מתרחשת לאחר הפרעה במהלך הסוקצסיה במקום שבו היה קיים בית גידול קודם לכן (למשל הזרמת מים באזור צחיח, או שטח שנשרף), ויש בו שרידים חיים של צמחים או זרעים שלא נפגעו. שרידי צמחים אלה נמצאים במקום כבר מראשיתו של תהליך הסוקצסיה המתחיל לאחר ההפרעה, אפילו אם מקומם הטבעי הוא בשלבים המאוחרים של הסוקצסיה הראשונית במקום. סוקצסיה משנית, להבדיל מסוקצסיה ראשונית, נגישה יותר לתצפית על ידי אקולוגים, מכיוון שידוע למדענים היכן היא מתרחשת ומתי. השערת ההפרעה הבינונית סוקסציה בפטריות, באתר עמותת מן השדה סוקצסיה, באתר אנציקלופדיה בריטניקה (באנגלית)
יחסי מלזיה–קובה

יחסי מלזיה–קובה הם יחסי החוץ בין קובה למלזיה. היחסים הדיפלומטיים בין המדינות כוננו ב-6 בפברואר 1975. קובה פתחה את שגרירותה בקואלה לומפור ב-1997, בעוד שמלזיה פתחה את שגרירותה בהוואנה בפברואר 2001. שתי המדינות חברות ב-G77, המדינות הבלתי-מזדהות והאו"ם. קאסה קובה במלאקה, שנבנתה בשנת 2007 ביוזמת השגרירות הקובנית במלזיה, היא גלריה לאמנות המוקדשת ליצירות של אמנים קובנים. הגלריה ממוקמת בבניין שהיה בעבר מעון קצין ממשל בכיר במלאיה הבריטית. בשנת 2001 קיבלה קובה מסגרת אשראי לשמן דקלים בסך 10 מיליון דולר לרכישת 35,000 טון שמן דקלים במסגרת תוכנית האשראי והסדר תשלום של שמן דקלים (POCPA). שתי המדינות משתפות פעולה בתחום הביוטכנולוגיה בתחום המחקר והייצור של חיסונים. ממשלת קובה העניקה מלגות לסטודנטים מלזים להמשך לימודי הרפואה ומדעי הרוח בקובה. עד 2014, היחסים היו מוגבלים לביוטכנולוגיה ותרבות, ולכן קובה הודיעה על עניינה להרחיב את היחסים עוד יותר כלפי תחומים אחרים כגון בריאות, תיירות וחינוך. בשנת 2016, הצד המלזי גם ביקש להרחיב את יחסיו הבילטרליים בהזמנה של חברות קובניות להשתתף בתערוכות מרכזיות שמארגנת המדינה מדי שנה ואישר את עמדת מלזיה נגד המצור הכלכלי לאומה הקריבית. בשנת 2018, קובה הגישה את הזמנתם למלזיה לבחון את האפשרות לייצר חיסונים קובניים במדינה. "Malaysia-Cuba Bilateral Relations in brief". Embassy of Cuba in Malaysia. אורכב מ-המקור ב-22 במאי 2013. נבדק ב-13 בנובמבר 2012. {{cite web}}: (עזרה) "Malaysia, Cuba to celebrate 35 years of diplomatic relations". The Borneo Post. 8 בינואר 2010. נבדק ב-13 בנובמבר 2012. {{cite web}}: (עזרה) "Cuba comes to Malacca". Bernama. The Star. 9 ביולי 2011. נבדק ב-27 במרץ 2017. {{cite web}}: (עזרה) Fadzli Ramli (4 ביולי 2011). "Casa Cuba Exposes Malaysia To Cuban Culture". Bernama. South-South Information Gateway. אורכב מ-המקור ב-22 במרץ 2017. נבדק ב-27 במרץ 2017. {{cite web}}: (עזרה) Mahamad Rodzi Abdul Ghani (21 במרץ 2001). "Cuba gets US$10m palm oil credit". Economics and Industry Development Vision, Malaysian Palm Oil Board. נבדק ב-24 בפברואר 2018. {{cite web}}: (עזרה) "Amplia colaboración entre Malasia y Cuba" (בספרדית). Opciones. 13 בספטמבר 2013. נבדק ב-10 במאי 2014. {{cite web}}: (עזרה) "Malaysia and Cuba to enhance relations". Cuba Sí. 3 באוקטובר 2014. נבדק ב-10 במאי 2014. {{cite web}}: (עזרה) "Cuba hopes to get international help to lift US trade blockade". The Star. 1 בספטמבר 2015. נבדק ב-24 בפברואר 2018. {{cite web}}: (עזרה) "Cuba and Malaysia to boost bilateral businesses". Cuban News Agency. 12 בפברואר 2016. אורכב מ-המקור ב-24 בפברואר 2018. נבדק ב-24 בפברואר 2018. {{cite web}}: (עזרה) "Cuba keen to produce Cuban vaccines in Malaysia". Bernama. New Sabah Times. 29 בינואר 2018. אורכב מ-המקור ב-24 בפברואר 2018. נבדק ב-24 בפברואר 2018. {{cite web}}: (עזרה)
השבעה (מאגיה)

השבּעה מאגית היא פעולה שמאמינים מייחסים לה סגולה מאגית לשינוי המציאות על ידי שליטה בכוחות העל-טבעיים. העוסקים בכך היו משביעים שדים ומלאכים. להוצאת דיבוק השתמשו בהשבעת שדים. האמונה בכוחם נחשבת כיום אמונה טפלה. לפי יוסף בן מתתיהו שלמה המלך עסק בהשבעת שדים: "ואלהים חנן אותו... הוא גם חיבר פזמונים, בהם מקילים את המחלות, והשאיר אחריו נוסחי השבעות, בהם יכולים בני אדם, שדבקו בהם רוחות רעות, לגרשם בלי שיחזרו. בפירוש למתי המיוחס לאוריגנס מסופר על השבעות שחיבר שלמה לגירוש שדים: "מקובל להשביע שדים בשבועות שנכתבו על ידי שלמה. אולם אלו אשר משתמשים בשבועות אלו, משתמשים לפעמים בספרים שאינם בנויים היטב". יש מהרבנים שטענו כי השבעת שדים היא כישוף שנאסר בתורה. קיים דיון הלכתי בקרב הפוסקים האם שוכרי משביעי שדים מחויבים לשלם את כל הסכום שהתנו מראש. ערך מורחב – קערת השבעה קערות השבעה היו טכניקה נפוצה למאבק בשדים במאות ה-4 עד ה-8, בין היתר גם בקרב האוכלוסייה היהודית. מטרת הטקסטים הכתובים בתוך קערות ההשבעה, הייתה להגן על בעלי הקערות מפני שדים ומזיקים הגורמים למחלות. גירוש שדים מהם טקסי גירוש השדים ואיפה הם נהוגים?, באתר eureka.org.il קדמוניות היהודים, ח, ב:ה, מהדורת שליט, עמ' 272-271 פירוש למתי, 26:63 יצחק בן בנימין טייב, ווי העמודים, סימן פב, באתר אוצר החכמה (צפייה חופשית – מותנית ברישום) דוד בן שלמה אבי בן זמרא, שו"ת הרדב"ז, שאלה תה, באתר אוצר החכמה הבית יוסף, בית יוסף, בתוך הטור, באתר אוצר החכמה (צפייה חופשית – מותנית ברישום) רבי יוסף קארו, שולחן ערוך, באתר אוצר החכמה (צפייה חופשית – מותנית ברישום)
בודוג דיק

בודוג דיק (בהונגרית: Dick Bódog; מישקולץ, 12 אפריל , 1893 – בודפשט, 6 במאי 1948) היה עיתונאי יהודי-הונגרי, קצרן, עורך עיתון ומנכ"ל הוצאה לאור. בודוג דיק נולד במשפחה יהודית כבנם של שמעון דיק (1843–1932) סיטונאי טקסטיל, חבר במועצת העיר של מישקולץ ושל מריה הופמן (1852–1924). משנת 1910 עבד כליטוגרף בעיתונים בשם "עיתון" (Újság), ו"המודיע של בודפשט" (Budapesti Tudósító). משנת 1912 בסוכנות היעיעות ההונגרי (משרד הטלגרף ההונגרי), משנת 1913 ב"עיתון של בודפשט" (Budapesti Hírlap), ובשנת 1914 באשט (Az Est). משנת 1919 היה סגן העורך הראשי ומנהל משרד ההוצאה לאור של העיתון. משנת 1932 עד 1939 היה המו"ל האחראי והמנכ"ל של ההוצאה לאור של העיתון בשפה הגרמנית בהונגריה הפסטר לויד. בשנת 1939 נאלץ לעזוב את התפקיד בשל החוקים היהודיים ובמיוחד החוק היהודי השני והחוק היהודי השלישי. הוא שרד את השואה ומשנת 1945 עד מותו ניהל את חברת ההוצאה לאור הגדולה והמפורסמת אתנאום. בודוג דיק הובא למנוחות בבית הקברות היהודי ברחוב קוזמה בבודפשט. אשתו הייתה אירן לוקאץ' (אִינקֶה), איתה התחתן ב-1941. לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969. לקסיקון יהודי הונגרי. 1929. עורך פטר אויווארי. עמ' 202. גישה מקוונת ביוגרפיה בודוג דיק באתר Arcanum ספרים בעריכתו באתר Bookline "Születési bejegyzése a miskolci neológ izraelita hitközség születési akv. 76/1893. folyószáma alatt". "Halotti bejegyzése a Budapest IV. kerületi polgári halotti akv. 101/1948. folyószáma alatt". Gyászjelentése (1948. május 9.) Népszava, 76. évfolyam, 106. szám, 2. oldal "Dick Simon gyászjelentése (1932. május 1.) Pesti Napló, 83. évfolyam, 96. szám, 8. oldal". הוצאה לאור אתניאום Gerő Manóné Lukács Inke és Dick Bódog házasságot kötöttek. (1941. február 18.) Ujság, 18. évfolyam, 40. szám, 7. oldal Online elérés
ארגון הפשע נחודקינסקאיה

ארגון הפשע נחודקינסקאיה או ארגון הפשע וופסובסקאיה (ברוסית: Находкинская организованная преступная группировка) הוא ארגון פשע גדול, שפעל בשנים 1992–1994 בשטח העיר נחודקה, שברוסיה. מייסדי ארגון הפשע, יורי דוידקין ואנדריי ויטיראילוב, בכינוי "וופס", שוחררו מכלא בשנת 1992. בשנת 1988 נגזרו עליהם 8 שנות מאסר כל אחד, אך מסיבות לא ידועות ריצו שלוש שנים בלבד. לדוידקין ולויטיראילוב היה שם גדול בעולם הפשע. דוידקין וויטיראילוב היו ילידי נחודקה. כשחזרו לעיר הולדתם, הם גילו שבמהלך הזמן שחלף מאז ששהו בכלא הרבה השתנה – בכל מקום היו חנויות וחברות פרטיות, מכוניות זרות, היה מספר עצום של ספינות סחר זרות בנמל, סינים וקוריאנים פתחו את אוהליהם בכל מקום. מנהיג ארגון פשע מצ'צ'ניה, שנועדה להפוך לאויב העיקרי לארגון הפשע של אנדריי ויטיראילוב, היה אסלנבק חטוייב, איש משכיל למדי בעל השכלה גבוהה במומחיות "היסטוריון". בסוף שנות השמונים הוא עבר מעיר גרוזני לנחודקה, רכש נדל"ן והעביר לשם קרובי משפחה רבים. עד מהרה, כאשר נוצר אזור כלכלי חופשי בנחודקה על ידי צו של הסובייט העליון של ברית המועצות, חאטוייב היה הראשון שהשתלט על נמל הים של העיר, כמו גם על רוב חברות המסחר והמתווך. כתוצאה מכך, חלק ניכר מחיי העסקים של נחודקה, שדרכו עברו סכומי כסף אדירים, הגיע לידי הגולים מקווקז. בדצמבר 1992 אירע העימות הראשון בין אנשי וופס וחטוייב. אז ירו הרוצחים האלמונים במקורביו הקרובים של האחרון. הרצח לא פוענח. בסתיו 1993 הגיעה הקרב המכריע בין הארגונים. בתחילה נזרקו לבית של חטוייב רימונים, אך הבעלים ניצל, ולאחר מכן הקיף אותו בגדר של שלושה מטרים. במשך מספר חודשים בשנת 1994, ארגון הפשע של ויטיראילוב שלט למעשה בחיי העיר נחודקה. בפברואר 2003 גזר בית המשפט 9 שנות מאסר על ויטיראילוב. הצדדים לא ערערו על פסק הדין. בשנת 2010, המנהיג לשעבר של ארגון הפשע השתחרר והפך לאיש עסקים. "תיק ופס. כל השלטון הקרימינלי", סרטון באתר יוטיוב, מתוך תוכנית הטלוויזיה רוסיה הקרימינלית. https://news.rambler.ru/other/37680700-banditskie-voyny-za-port-nahodki-chechentsy-protiv-slavyan/
יחסי מלזיה–קניה

יחסי מלזיה–קניה הם יחסי החוץ בין קניה למלזיה. קניה מחזיקה במלזיה שגרירות בקואלה לומפור מאז 1996. מלזיה פתחה שגרירות בניירובי בשנת 2005. שתי המדינות חברות בחבר העמים הבריטי. כבר בשנת 1964 שיגרה מלזיה את לי קואן יו בשליחות דיפלומטית לקניה במטרה לחזק את היחסים. ביקורים רמי דרג נמשכו עד המאה ה-21. בשנת 2007, ראש הממשלה המלזי, עבדאללה אחמד בדאווי, נפגש עם נשיא קניה, מוואי קיבאקי. בפגישה נחתמו שני מזכרי הבנות, הקובעים הסכם למלזיה לסייע לקניה בפרויקטים של תשתיות כולל בניית כבישים. רמות הסחר בין שתי המדינות הן מתונות בלבד, כאשר מלזיה מייצאת יותר לקניה מאשר קניה מייצאת בתמורה. בשנת 2011 הצהיר סגן נשיא קניה, קאלונזו מוסיוקה, כי ארצו מעוניינת ללמוד ממלזיה על תקשוב ופיתוח תשתיות. בשנת 2014, הסחר הדו-צדדי הסתכם בשווי 75.096 מיליארד שילינג קנייתי (742.5 מיליון דולר) 3.143 מיליארד רינגיט מלזי. קניה ייצאה סחורות בשווי 556 מיליון שילינג קנייתי (5.5 מיליון דולר). 23.7 מיליון רינגיט מלזי למלזיה. מלזיה ייצאה סחורות בשווי 74.54 מיליארד שילינג קנייתי (737 מיליון דולר) 3.18 מיליארד רינגיט מלזי באותה שנה. הייצוא העיקרי של קניה למלזיה היה: תה, מוצרי טקסטיל, מוצרי טבק, ירקות, פירות ואגוזים. הייצוא העיקרי של מלזיה לקניה היה: שמן דקלים, נפט, רהיטים, פריטי הלבשה ואביזרי לבוש, ציוד תקשורת, מוצרי אלקטרוניקה וחשמל, מכונות תעשייתיות, דוודי אדים וצמיגי גומי. ב-26 בנובמבר 2006 חתמה רשות פורט קלנג על הסכם נמל עם רשות הנמלים בקניה. "Relations: Relationship with Malaysia". Kenya High Commission. אורכב מ-המקור ב-5 בדצמבר 2011. נבדק ב-8 בינואר 2012. {{cite web}}: (עזרה) Peter Boyce (1968). "XI". Malaysia and Singapore in international diplomacy: documents and commentaries. Sydney University Press. ISBN 0-424-05660-7. "Kenya's trade potential with Malaysia". Export Promotion Council of Kenya. נבדק ב-15 בינואר 2012. {{cite web}}: (עזרה) "Kenyan president in talks with visiting Malaysian premier". Kenya State House governmental website. NewsLibrary.com. 18 באפריל 2007. נבדק ב-14 בינואר 2012. {{cite web}}: (עזרה) "Hon Richard Onyonka hails the good Relations between Kenya and Malaysia". kitutuchache.com. 23 בפברואר 2009. אורכב מ-המקור ב-9 במאי 2013. נבדק ב-15 בינואר 2012. {{cite web}}: (עזרה) "Kenya to Learn from Malaysia about ICT & Infrastructure Development". Bernama. United Nations Public Administration Network. 19 ביוני 2011. אורכב מ-המקור ב-3 בפברואר 2018. נבדק ב-9 בינואר 2012. {{cite web}}: (עזרה) Malaysia wants to boost ties with Kenya. Retrieved 25 February 2020. Kenya – Malaysia trade Information. Retrieved 25 February 2020. "Port Klang Authority, Malaysia Signs Sister-Port Agreement with Kenya Ports Authority, Kenya". Asean Ports Association Malaysia. 27 בנובמבר 2006. נבדק ב-9 בינואר 2012. {{cite web}}: (עזרה)
קריפטופיט

קריפטופיט (Cryptophyte) הוא צמח עשבוני רב-שנתי שניצני ההתחדשות שלו חבויים בתוך הקרקע (או בתוך המים) וכל חלקיו שמעל האדמה מתים בתום עונה אחת. סוג זה של צמחים מתחלק לשלושה תתי סוגים: גאופיט (Geophyte) - צמח בעל איבר לאגירת מים או מזון המצוי מתחת לפני האדמה, כמו פקעת או בצל. צמח ביצה (Helophyte) - צמח הגדל באדמת ביצה, אשר מבלה את העונות הקשות חבוי בעומק הבוץ. צמח מים (Hydrophyte) - צמח ששורשיו מצויים בקרקעית מאגר המים ועליו שטים על פני המים. לרוב, לצמחי מים אין איברי אגירת מים או מזון בגלל שפע המים והעובדה שקרקעית המים פורייה ואינה קופאת מתחת לאפס מעלות צלזיוס. צורות חיים של צמחים ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
Experts Exchange

experts-exchange, הוא אתר אינטרנט חילופי מומחים,אתר לימודים אינטרנטי לכל מבקשי לימודים בכל הרמות,נותן מענה לכל השכבות:אתר אינטרנט,www.experts exchange.com בעלים: Yakov melese אתר Exchange Experts עלה לאוויר באוקטובר 1996. השאלה הראשונה שנשאלה הייתה לגבי "Case sensitive Win31 HTML Editor". Exchange Experts פשט את הרגל בשנת 2001 לאחר שמשקיעי הון סיכון העבירו את החברה לסן מטאו, קליפורניה, והוחזר במידה רבה על ידי מאמצים של מתנדבים ללא תשלום. מאוחר יותר, אוסטין מילר ורנדי רדברג לקחו בעלות על Experts Exchange, והחברה הפכה לרווחית שוב. מומחי Exchange טוענים כי יש להם יותר מ-3 מיליון פתרונות. משתמשיה הם בעיקר גברים צעירים עד גיל העמידה בתחום ה-IT. בעבר האתר השתמש בעוגית HTTP ובדיקת מפנים (referer) של HTTP כדי להציג תוכן באופן סלקטיבי. הדף המוצג השתמש ב-JavaScript כדי להציג תשובות לבני אדם לאחר תוכן המראה כיצד להיות חבר. לאחר מכן, כאשר המשתמש לחץ על קישור פנימי, הוא נחסם מלצפות במידע התשובה עד להפיכתו לחבר בתשלום או אם זוהה זיוף של מחרוזת סוכן המשתמש של הדפדפן שלו באופן דומה לזה של זחלן רשת מנועי חיפוש כגון GoogleBot. בתגובה לטכניקות ערפול אלה, שמנעו ממשתמשים אנונימיים לראות תוכן תשובות, כמה מחברי הקהילה כתבו מאמרים על איך לעקוף את הערפול על ידי זיוף מפנה לדפדפן האינטרנט באמצעות תוסף כמו Smart Referrer והגדרת המפנה כמקור מגוגל. ג'ף אטווד, מייסד Stack Overflow, ציטט את המוניטין והדירוג הלקוי של Experts-Exchange כמניע ליצירת Stack Overflow. BBS פורום (אינטרנט) קהילה מקוונת "Case sensitivite Win31 HTML Editor". Experts Exchange. 1996-10-08. Young, Greg. "Patterns aren't just for software. (Copy of Experts Exchange's newsletter on 2005/10/04)". נבדק ב-2008-02-24. "Expert-Exchange's Topic". Experts-Exchange. 2003-01-18. אורכב מ-המקור ב-2012-07-29. נבדק ב-2007-02-12. "Experts-Exchange 3 million solutions". אורכב מ-המקור ב-26 באפריל 2011. נבדק ב-2011-04-04. {{cite web}}: (עזרה) "Audience profile for Experts-Exchange". Quantcast. אורכב מ-המקור ב-19 באוקטובר 2012. נבדק ב-2008-09-22. {{cite web}}: (עזרה) "Experts Exchange Sucks Now? Make It Work For You Again!". Walkernews.net. 2007-08-18. נבדק ב-2012-11-27. "Desuckifying Experts Exchange". Coffeepowered.net. 2009-02-07. אורכב מ-המקור ב-26 בנובמבר 2012. נבדק ב-2012-11-27. {{cite web}}: (עזרה) Haddad, Jon. "Experts Exchange should be removed from Google search results – Rustyrazorblade". rustyrazorblade.com. "Smart Referer". "Introducing Stackoverflow.com". blog.codinghorror.com. נבדק ב-2019-11-24. "Who's Your Arch-Enemy?". blog.codinghorror.com. נבדק ב-2019-11-24.
רב אחא בר אבא

רב אחא בר אבא היה אמורא שמוזכר מספר פעמים בגמרא. רב אחא בר אבא מוזכר מספר פעמים בגמרא, אולם מספר גמרות סותרות אחת את השנייה לגבי התקופה בה חי. בגמרא בקידושין כתוב שהיה חתנו של רב חסדא, בשבת כתוב שאמר דברים בשמו של רבי יוחנן, בעבודה זרה אמר דברים משמו של רב המנונא, בזבחים הקשה לרבא, ומכאן שהיה בן דורו של רבא, במנחות הקשה לרב אשי, ומכאן שהיה בן דורו, במנחות הקשה לרבה, בחולין כתוב שישב לפני רב הונא, ובכתובות הקשה על דברי ריש לקיש. השערת הרב אהרן הימן בספר תולדות תנאים ואמוראים היא שלא היה אמורא בשם זה, וכל הזכרותיו בתלמוד הן טעויות, ומבאר שבסתירה במסכת שבת הרא"ש כותב שצריך לכתוב על רבי חייא בר אבא, בקידושין צריך לכתוב על רב חנן בר רבא, וכן מתקן חלק רב מהזכרותיו בתלמוד. תלמוד בבלי, מסכת קידושין, דף פ"א, עמוד ב' תלמוד בבלי, מסכת שבת, דף קי"ג, עמוד ב' תלמוד בבלי, מסכת עבודה זרה, דף י"ט, עמוד ב' תלמוד בבלי, מסכת זבחים, דף ד', עמוד ב' תלמוד בבלי, מסכת מנחות, דף ה', עמוד ב' תלמוד בבלי, מסכת מנחות, דף פ"ד, עמוד ב' תלמוד בבלי, מסכת חולין, דף מ"ט, עמוד א' תלמוד בבלי, מסכת כתובות, דף מ"ד, עמוד ב' תולדות תנאים ואמוראים א- רב אחא בר אבא